open-index/open-wikipedia-markdown huggingface dataset:
Kawa (filme)

***Kawa*** é un filme neozelandés de 2010 dirixido por Katie Wolfe. Está protagonizado por Calvin Tuteao no papel de Kawariki. Trátase dun drama romántico baseado na novela *Nights in the Gardens of Spain* do escritor maorí Witi Ihimaera.

## Sinopse 
Conta a historia de Kawariki (Calvin Tuteao), un home maorí en aparencia felizmente casado con Annabelle (Nathalie Boltt). O seu pai, Hamiora (George Henare), retírase e de acordo coa tradición maorí, Kawariki debería estar preparado para substituír o seu pai como cabeza de familia. Porén, debe manter a súa integridade e revelar o seu segredo que mantén dende a súa nenez, a súa homosexualidade. Durante anos, loitou contra eses sentimentos, mais frecuenta baños gais e ten unha relación amorosa con Chris (Dean O'Gorman).

## Personaxes 
* Calvin Tuteao como Kawariki
* Nathalie Boltt como Annabelle
* George Henare como Hamiora
* Vicky Haughton como Grace
* Dean O'Gorman como Chris
* Pana Hema Taylor como Sebastian
* Miriama-Jane Devantier como Miranda
* Geoffrey Snell como Walter
* Jarod Rawiri como Wayne
* Jack Walley como Coach
* Bridget Pyc como Emily

## Véxase tamén 
### Ligazóns externas 
*
Hoz de Jaca

**Hoz de Jaca** (castelán) ou ***Oz de Tena/Oz de Chaca*** en aragonés é un concello da comarca Alto Gállego na provincia de Huesca, situado no corazón dos Pireneos. 

## Demografía 
## Notas 
## Véxase tamén
Biescas

**Biescas** é un concello da comarca Alto Gállego na provincia de Huesca, situado no corazón dos Pireneos. En 2016 contaba cunha poboación de 1.470 habitantes (INE). 
Vista xeral da vila.|miniatura

## Véxase tamén
Adiaratou Iglesias

**Adiaratou Iglesias Forneiro**, nada en Bamaco o 6 de febreiro de 1999, é unha atleta galega radicada en Lugo. Adestra no club Lucus Caixa Rural Galega. En 2019 proclamouse subcampioa do mundo de atletismo paralímpico nas probas de 200 e 100 metros lisos e en 2021 conseguiu o ouro en 100 m e a prata en 400 m nos Xogos Paralímpicos de Tokyo. Tamén posúe os récords galegos absolutos de 100 e 200 metros lisos.

## Traxectoria 
Iglesias naceu con albinismo, un trastorno conxénito que lle fai padecer unha discapacidade visual do 80%. Por mor da persecución que sofren as persoas albinas no seu país, con 11 anos fuxiu do seu Malí natal a Logroño para vivir cun familiar. Porén, acabou ingresando nun centro de acollida no que pasou dous anos. Finalmente foi adoptada e mudouse a Lugo, onde comezou a practicar atletismo no club Lucus Caixa Rural Galega.

## Palmarés internacional 

## Marcas persoais 

## Notas
Selección de rugby do Brasil

A **Selección de rugby do Brasil**, alcumados *Tupis*, representa ao Brasil nas competicións oficiais de rugby. Sen ningunha participación na Copa do Mundo de Rugby, o Brasil está considerado por World Rugby como equipo de terceira categoría (Desenvolvemento 1). 

## Véxase tamén 
### Ligazóns externas 
* Páxina web oficial da Confederação Brasileira de Rugby
Civet

**Civet** é unha banda estadounidense de punk rock procedente de Long Beach, California. Ata a data leva publicados catro álbums de estudio, o último deles, *Love & War*, lanzado no ano 2011 a través do selo Hellcat Records.

## Discografía 
### Álbums 
## Notas
José María Varela Rendueles

**José María Varela Rendueles**, nado en Madrid en 1904 finado na Coruña o 20 de decembro de 1986, foi un avogado, político e empresario español.

## Traxectoria 
Foi oficial do goberno civil de Biscaia e dende marzo de 1930 do de Pontevedra. Militante de Acción Republicana, durante a Segunda República foi nomeado gobernador civil de Guipúscoa o 30 de decembro de 1931, o 17 de agosto de 1932 pasou a ser gobernador civil de Murcia. Despois reincorposouse ao seu posto de oficial do goberno civil de Pontevedra. Cando se constituíu a organización de Izquierda Republicana de Pontevedra en maio de 1934, Varela foi nomeado secretario. En novembro de 1934 foi destinado ao goberno civil de Soria. Co triunfo da Fronte Popular, o 22 de febreiro de 1936 foi nomeado gobernador civil de Biscaia, e dende o 24 de maio de 1936 foi gobernador de Sevilla.

### Gobernador en Sevilla 
Cando se produciu o Golpe de Estado do 18 de xullo de 1936, Varela era o gobernador civil de Sevilla. Despois de que o xeneral Queipo Llano sublevara a gornición a tarde do 18, Varela intentou resistir o golpe no goberno civil xunto a outras autoridades, como o xefe dos gardas de Asalto, o comandante José Loureiro. Tamén intentou, sen éxito, que o xefe da Base aérea de Tablada bombardeara as forzas sublevadas que operaban dous canóns. Rexeitou as peticións do líder do PCE sevillano, Saturnino Barneto, para que entregase armas á poboación e poder resistir así o golpe. Despois de que os sublevados disparasen un canonazo contra o goberno civil, Varela chamou por teléfono a Queipo de Llano e acordou a rendición a cambio de que respectara a súa vida. Logo de ser feito prisioneiro, foi enviado á prisión provincial xunto a outros como o alcalde, Horacio Hermoso, ou o presidente da deputación, José Manuel de Puelles.

Posteriormente foi xulgado en consello de guerra e condenado a morte, aínda que finalmente polos bos oficios do xesuíta Ayala e da condesa de Lebrija, a sentenza foi reducida a 30 anos de prisión.

## Memorias 
Nas súas memorias (*Rebelión en Sevilla: memorias de su gobernador rebelde*) xustificou os seus actos o 18 de xullo de 1936, día en que se levantou a guarnición de Sevilla ao mando do xeneral Queipo de Llano, alegando que confiaba "na verdade dos demais e na lealdade dos demais”. 

## Obras 
* 1982, *Rebelión en Sevilla: memorias de su gobernador rebelde*. Sevilla: Servizo de Publicacións do Concello. ISBN 9788450079371
* 1985, *Ventana en viaje*
* 1987, *El Yo escrito en mi árbol*

## Vida persoal 
Casou en Santiago de Compostela con María de la Concepción Plá Varela en xaneiro de 1931.

## Recoñecementos 
Premio Ciudad de Sevilla polo libro *Rebelión en Sevilla*.
## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 

### Ligazóns externas 
* Ficha no Proxecto todolosnombres.org
José Miguel Alcalde

**José Miguel Alcalde**, nado en Santiago de Compostela cara a 1896 e finado na Coruña en setembro de 1987, foi un industrial e político galego.

## Traxectoria 
Foi vogal da directiva da Juventud Jaimista de Santiago de Compostela en 1916, e volveu ser elixido vogal en 1917. En 1919 foi elixido vicesecretario da directiva da Junta Tradicionalista de Santiago de Compostela. Embarcou en Vigo con rumbo a Filipinas en maio de 1923. Retornado a Compostela, na República foi membro do Centro Republicano Federal de Izquierda Gallega de Santiago de Compostela, do que chegou a ser secretario en 1935, e na súa representación acudiu ao congreso do Partido Federal Español que se celebrou en Madrid en maio dese ano. Tamén foi membro do Aero Club Compostela. Logo do triunfo do Frente Popular foi nomeado concelleiro de Santiago de Compostela en febreiro de 1936. Dimitiu, como a maioría dos concelleiros, a principios de xullo de 1936. Logo do golpe de Estado do 18 de xullo de 1936 logrou fuxir. Xulgado polo Tribunal de Responsabilidades Políticas, foi condenado en 1940 a seis anos de inhabilitación absoluta, seis anos de desterro a máis de douscentos quilómetros de Santiago de Compostela e o pago de cinco mil pesetas.

## Notas
The Graces

**The Graces** foi unha banda de pop rock estadounidense de finais dos anos 80 e principios dos 90 composta por Charlotte Caffey (ex-guitarrista de The Go-Go's), Meredith Brooks e Gia Ciambotti. Formada no ano 1987, publicou o seu álbum de estrea, *Perfect View*, a través do selo A&M Records en 1989. O seu primeiro sinxelo, *Lay Down Your Arms*, chegou ao número 56 da lista *Billboard Hot 100*, pero o álbum e os seguintes sinxelos fracasaron. En 1991 foron expulsadas do selo discográfico e Brooks deixou a banda para iniciar unha carreira en solitario. Brooks foi substituída por Chrissy Shefts e o grupo continuou dando concertos. Cando estaba a piques de conseguir outro contrato discográfico a Ciambotti ofrecéronlle para xirar como corista coa banda de Bruce Springsteen, polo que o grupo acabou por separarse en 1992 sen gravar un segundo álbum.

## Discografía 
### Álbums 
## Notas
Deap Vally

**Deap Vally** é un dúo estadounidense de rock alternativo formado nos Ánxeles, California no ano 2011. O grupo está composto por Lindsey Troy (guitarra e voces) e Julie Edwards (batería e voces). Ata a data leva publicados dous álbums de estudio, un EP e varios sinxelos. Os seus dous discos entraron na lista británica de álbums.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Fanny

**Fanny** foi unha banda de música rock estadounidense activa a principios dos anos 70. Foi unha das primeiras bandas de mulleres de rock en conseguir éxito da crítica e de vendas, incluídos dous sinxelos no *top 40* da lista *Billboard Hot 100*.

O grupo foi fundado pola guitarrista June Millington e a súa irmá, a baixista Jean, que levaban tocando xuntas dende que se mudaran de Filipinas a California a principios dos anos 60. Tras tocar con distintas formacións, chamaron a atención do produtor Richard Perry quen as fichou para Reprise Records en 1969 como Fanny. A banda gravou catro álbums antes de que June Millington deixase o grupo, facendo que a formación orixinal se separase en 1975 tras derradeiro álbum. As irmás Millington continuaron tocando xuntas dende a separación e xunto coa bateríaBrie Howard Darling formaron o grupo *spin-off* Fanny Walked the Earth en 2018.

O grupo continuou atraendo a aclamación da crítica por rexeitar os típicos estilos dun conxunto musical de mulleres e as expectativas que se tiñan sobre as mulleres na industria do rock, e enfatizando as súas habilidades musicais. Grupos posteriores como The Bangles e The Runaways, citaron a Fanny como unha importante influencia.

## Discografía 
### Álbums 
## Notas
Kittie

**Kittie** (estilizado como **KiTTiE**) é unha banda canadense de heavy metal formada en London, Ontario en 1996. Ata a data leva publicados seis álbums de estudio, un videoálbum, catro EPs, trece sinxelos, e trece vídeos musicais. O grupo escolleu "Kittie" xa que o nome "semellaba contradictorio".

Kittie naceu en 1996 cando Fallon Bowman e Mercedes Lander se coñecéronse en clase de ximnasia. Morgan Lander converteuse na voz principal e nunha das guitarristas de Kittie, e Tanya Candler completou a banda tocando o baixo. Tras asinar co selo NG Records Kittie publicou o seu álbum de estrea, *Spit*, que foi certificado ouro pola RIAA, vendendo máis de 600 000 copias nos Estados Unidos. A banda publicou *Oracle* en 2001 e *Until the End* en 2004. No ano 2005 Kittie deixou Artemis Records e creou o seu propio selo, X of Infamy. No ano 2007 editou o seu cuarto álbum, *Funeral for Yesterday*, e en 2009 fichou por E1 Music. A banda publicou *In the Black* en 2009 e ''I've Failed You* in 2011. En 2014 Kittie realizou un documental, titulado *Kittie: Origins/Evolutions'', polo 20 aniversario da banda.

Kittie foi categorizada en moitos xéneros da música rock, especialmente en xéneros de heavy metal, como death metal, nu metal e metal alternativo. Comezou sendo unha banda de nu metal e foi incorporando elementos doutros xéneros como black metal e death metal.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
The Dead Lands

***The Dead Lands*** é un filme neozelandés de acción de 2014 dirixido por Toa Fraser. Estreouse na sección de Presentacións Especiais do Festival Internacional de Cinema de Toronto de 2014 onde tivo a súa estrea mundial o 4 de setembro de 2014. Foi escollido como candidato de Nova Zelandia para o Óscar ó mellor filme en lingua non inglesa na 87ª edición dos premios, mais finalmente non foi nomeado.

## Personaxes 
* James Rolleston como Hongi
* Lawrence Makoare como o guerreiro
* Rena Owen como a avoa
* Te Kohe Tuhaka como Wirepa
* Xavier Horan como Rangi
* Raukura Turei como Mehe
* George Henare como Tane

## Notas 
## Véxase tamén 
### Outros artigos 
* Filmes de Nova Zelandia propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar

### Ligazóns externas 
*
Meroles anchietae

***Meroles anchietae*** é unha especie de réptil orde dos escamosos, suborde dos lacertilios, infraorde dos escincomorfos, familia dos lacértidos, subfamilia dos lacertinos e tribo dos eremiadininos, unha das oito integradas na actualidade no xénero *Meroles*, propia de Namibia e Angola.

## Taxonomía 
### Descrición 
A especie foi descrita en 1867 polo zoólogo e político portugués José Vicente Barbosa du Bocage, baixo o nome de *Pachyrhynchus anchietae*, no seu traballo "Segunda lista dos reptis das possessões portuguezas d'Africa occidental que existem no Museu de Lisboa". *Jornal de Sciencias Mathematicas, Physicas e Naturaes, Academia Real das Sciencias de Lisboa*, **I** (3): 217–228, Est. III. Zoologia. Reptilia. África.

### Etimoloxías 
Para a do xénero, ver *Meroles*.

O epíteto específico, *anchieta*, é unha homenaxe que Bocage lle fixo a José Alberto de Oliveira Anchieta (1832-1897), explorador en Angola e naturalista portugués.

### Sinónimos 
Ademais do nome actualmente válido, a especie coñeceuse, entre outros, polos sinónimos: adaptada a zonas de extrema aridez e que vive no deserto do Namib (Namibia) e o suroeste de Angola, e que constitúe unha excepción entre os lacértidos, xa que come regularmente sementes, no canto de insectos e outros pequenos invertebrados.

O espécime tipo que examinou Bocage para a descrición da especie procedía da proximidades de Moçâmedes, cidade costeira do deserto situada no suroeste de Angola, preto do deserto do Namibe. 
 
## Notas 
## Véxase tamén 
### Bibliografía 
* Arnold, E. N. (1991): "Relationships of the South African lizards assigned to *Aporosaura*, *Meroles* and *Pedioplanis* (Reptilia: Lacertidae)". *Journal of Natural History* **25**: 783–807.  
* Bocage, J. V. du B. (1867): "Descriptions of two new Saurians from Mossamedes (West Africa)". *Ann. Mag. Nat. Hist*. (3) 20: 225-228.

### Outros artigos 
* Saurópsidos
* Escamosos
* Lacertilios
* Escincomorfos
* Lacértidos
O Le Tulafale

***O Le Tulafale*** é un filme de 2011 coproducido entre Samoa e Nova Zelandia escrito e dirixido por Tusi Tamasese. Foi o primeiro filme samoano, "completamente rodado en Samoa, na lingua samoana, cun elenco e argumento samoanos". O filme foi escollido como candidato de Nova Zelandia para o Óscar ó mellor filme en lingua non inglesa na 84ª edición dos premios, mais non chegou a aparecer na lista curta de nomeados. Foi a primeira vez que Nova Zelandia se presentou nesta categoría.

## Personaxes 
* Fa'afiaula Sagote como Saili
* Tausili Pushparaj como Vaaiga, a muller de Saili
* Salamasina Mataia como Litia, a filla de Vaaiga
* Ioata Tanielu como Poto, irmán de Vaaiga

## Notas 
## Véxase tamén 
### Outros artigos 
* Filmes de Nova Zelandia propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar

### Ligazóns externas 
*
Hinds

**Hinds** é unha banda española de indie rock formada en Madrid no ano 2011. O grupo está composto por Carlotta Cosials (voces, guitarra), Ana Perrote (voces, guitarra), Ade Martin (baixo, coros) e Amber Grimbergen (batería). O nome orixinal da banda era Deers (cervos), pero cambiárono a finais de 2014 despois de que a banda The Dears as ameazase con tomar accións legais. O grupo elixiu "Hinds", unha palabra que significa "cervas", como o seu novo nome, poñendo en funcionamento oficialmente o cambio o 7 de xaneiro de 2015. Ata a data a banda leva publicados dous álbums de estudio, un recompilatorio e catro sinxelos. O seu primeiro álbum de estudio, *Leave Me Alone*, foi editado o 8 de xaneiro de 2016, e o segundo, ''I Don't Run'', o 6 de abril de 2018.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Scratch or Stitch

***Scratch or Stitch*** é o segundo álbum de estudio da banda xaponesa de noise rock Melt-Banana, publicado en novembro de 1995 a través do selo Meldac no Xapón e de Skin Graft Records nos Estados Unidos. Este traballo foi o primeiro grande éxito da banda, ademais de ser o seu primeiro lanzamento estadounidense. As versións en vinilo do disco limitáronse a 2 600 copias, nunha embalaxe de goma cun póster coas letras e unha tatuaxe temporal de Melt-Banana.

O álbum foi gravado entre os meses de xullo e agosto en Chicago por Steve Albini e foi mesturado por Jim O'Rourke. O disco, xunto cunha xira polos Estados Unidos con Mr. Bungle, axudaron a establecer a Melt-Banana como unha das bandas líderes do novo punk rock xaponés. Melt-Banana ten dito en entrevistas como o público berraba "Queremos ver a Mr. Bungle", "Freebird" e "Volvede a Xapón", mostrando o descoñecidas que eran naquel momento.

A lista de cancións está chea de cancións favoritas en directo de Melt-Banana, como "Plot in a Pot", "Scratch or Stitch", "Sick Zip Everywhere", "It's in the Pillcase", "His Name is Mickey" e "Iguana in Trouble". Realizouse un vídeo promocional para "Sick Zip Everywhere" que foi rexeitado pola MTV nos Estados Unidos e que foi un dos mellores videos do ano para a MTV do Reino Unido.

## Listaxe de cancións 
## Notas
Hold Your Horse Is

***Hold Your Horse Is*** é o primeiro álbum de estudio da banda  de math rock Hella, publicado o 19 de marzo de 2002 a través do selo 5 Rue Christine. Trátase do seu primeiro disco instrumental.

## Listaxe de cancións 
## Notas
Meroles

miniatura|150px|*Meroles knoxii*.
***Meroles*** é un xénero de réptiles da orde dos escamosos, suborde dos lacertilios, infraorde dos escincomorfos, familia dos lacértidos, subfamilia dos lacertinos e tribo dos eremiadininos.

O xénero comprende oito especies, que habitan no suroeste de África, especialmente no deserto do Namib.

## Taxonomía 
### Descrición 
O xénero foi descrito en 1838 polo naturalista inglés John Edward Gray.

### Clasificación 
Na actualidade recoñécense no xénero as seguintes oito especies:

**Meroles anchietae* (Bocage, 1867)
**Meroles ctenodactylus* (A. Smith, 1838)
**Meroles cuneirostris* (Strauch, 1867)
**Meroles knoxii* (Milne-Edwards, 1829)
**Meroles micropholidotus* Mertens, 1938
**Meroles reticulatus* (Bocage, 1867)
**Meroles squamulosus* (W. Peters, 1869)
**Meroles suborbitalis* (W. Peters, 1854)

## Características 
Estas lagartas do deserto teñen escamas dorsais finas e granulares. Os dedos das patas posteriores son alongados.

## Notas 
## Véxase tamén 
### Bibliografía 
* Arnold, E. N. (1991): "Relationships of the South African lizards assigned to *Aporosaura*, *Meroles* and *Pedioplanis* (Reptilia: Lacertidae)". *Journal of Natural History* **25**: 783–807.  
* Gray, J. E. (1838): "Catalogue of the Slender-tongued Saurians, with Descriptions of many new Genera and Species". *Ann. Mag. Nat. Hist.*, **1**: 274-283. 

### Outros artigos 
* Saurópsidos
* Escamosos
* Lacertilios
* Escincomorfos
* Lacértidos

### Ligazóns externas
Facultade de Ciencias da Coruña

A **Facultade de Ciencias da Coruña** é un centro de ensino da Universidade da Coruña, situado no campus da Zapateira.
## Titulacións 
No curso 2020-2021 na Facultade impártense as seguintes titulacións:

### Graos 
* Grao en Bioloxía
* Grao en Química
*Grao en Nanociencia e Nanotecnoloxía
* Programa de simultaneidade do Grao en Bioloxía e o Grao en Química

### Másteres 
* Máster Universitario en Acuicultura
* Máster Universitario en Biodiversidade terrestre: caracterización, conservación e xestión
* Máster Universitario en Bioloxía mariña
* Máster Universitario en Bioloxía molecular, celular e xenética
* Máster Universitario en Biotecnoloxía avanzada
* Máster Universitario en Ciencias, Tecnoloxías e Xestión ambiental
* Máster Universitario en Investigación química e Química industrial
* Máster Universitario en Neurociencia

## Información sobre as titulacións 
* **Grao en bioloxía**.
** Coordinador: Lucía Couceiro López
** Créditos: 240
** Prazas ofertadas: 70
** Obxectivos: o obxectivo fundamental é que o estudantado adquira os coñecementos que debe ter un biólogo para alcanzar unhas competencias profesionais que permita aos titulados desenvolveren a súa actividade profesional descrita no "Estatuto dos Colexios Oficiais de Biólogos" (Real decreto 693/1996. BOE do 23 de maio de 1996, e Real decreto 1754/1998, BOE do 7 de agosto de 1998).
** Nota: este estudo é plurilingüe. O alumnado terá a opción de cursar parte do estudo en outras linguas.
* **Grao en Química**.  
** Coordinadora: María José González Castro
** Créditos: 240
** Prazas ofertadas: 50
** Obxectivos: o obxectivo fundamental é que os estudantes adquiran os coñecementos que debe ter un químico para alcanzar unhas competencias profesionais que regulan os "Colexios Profesionais de Químicos" (Decreto de 9 de marzo de 1951, Ordes de 10 de xaneiro de 1952 e de 9 de decembro de 1961, Lei 2/1974 de 13 de febreiro, Lei 7/1997 de 14 de abril, Real Decreto-lei 6/2000 de 23 de xuño, Real Decreto 3428/2000 de 15 de decembro) permitindo aos titulados desenvolver o labor profesional dun químico.

## Notas 
## Véxase tamén 
### Outros artigos 
* Bioloxía
* Química
* Universidade da Coruña

### Ligazóns externas 
* Páxina web da Facultade
Cayetana (grupo musical)

**Cayetana** foi unha banda estadounidense de indie rock formada en Filadelfia, Pensilvania, no ano 2011.

## Historia 
Kelly Olsen e Allegra Anka coñecéronse mentres estudaban na universidade en Nova York antes de regresar ás súas casas en Filadelfia, onde coñeceron a Augusta Koch. Cayetana comezou a tocar no ano 2011. A banda publicou o seu primeiro EP, titulado *Cayetana EP*, en 2012.

A principios de 2014 foron fichadas polo selo Tiny Engines e en marzo editaron un sinxelo en 7" titulado "Hot Dad Calendar".

O 9 de setembro de 2014 Cayetana publicou o seu álbum de estrea, *Nervous Like Me*, a través de Tiny Engines. Dous anos despois Cayetana editou un EP a través de Asian Man Records titulado *Tired Eyes*. Tamén en 2016 a banda lanzou un disco compartido con Camp Cope a través do selo Poison City Records.

No ano 2017 a banda publicou o seu segundo álbum de estudio, *New Kind of Normal*, a través do selo propio selo discográfico, Plum Records.

## Discografía 
### Álbums 
## Notas
Partidos da selección de rugby de España

A **selección de rugby de España** ten disputado os seguintes partidos:
## Lenda
 Partidos gañados.  Partidos perdidos.  Empates.
## 2020-2029
;2026

;2025

;2024

;2023

;2022

;2021

;2020

## 2010-2019
;2019

;2018

;2017

;2016

;2015

;2014

;2013

;2012

;2011

;2010

## 2000-2009
;2009

;2008

;2007

;2006

;2005

;2004

;2003

;2002

;2001

;2000

## 1990-1999
;1999

;1998

;1997

;1996

;1995

;1994

;1993

;1992

;1991

;1990

## 1980-1989
;1989

;1988

;1987

;1986

;1985

;1984

;1983

;1982

;1981

;1980

## 1970-1979
;1979

;1978

;1977

;1976

;1975

;1974

;1973

;1972

;1971

;1970

## 1960-1969
;1969

;1968

;1967

;1966

;1965

;1962

;1960

## 1950-1959
;1959

;1958

;1957

;1956

;1955

;1954

;1953

;1952

;1951

## 1940-1949
Ningún partido.
## 1930-1939
;1936

;1935

;1932

;1931

;1930

## 1920-1929
;1929

;1928

;1927

## Véxase tamén 
### Ligazóns externas 
* Páxina oficial da Federación Española de Rugby 
* Lista de partidos da selección española de rugby, na páxina da FER 
* Partidos da selección española de rugby por ano, na páxina de ESPN
Selección de rugby de Vanuatu

A **Selección de rugby de Vanuatu**, alcumados *Tuskers*, representa a Vanuatu nas competicións oficiais de rugby. Sen ningunha participación na Copa do Mundo de Rugby, o Vanuatu está considerado por World Rugby como equipo de terceira categoría (Desenvolvemento 2). 

## Véxase tamén 
### Ligazóns externas 
* Vanuatu en Rugby Data
Damon Che

**Damon Che Fitzgerald**, nado en Pittsburgh, Pensilvania, é un batería e guitarrista de música rock estadounidense. Contribuíu ao indie rock e ao rock progresivo a través do seu traballo cos pioneiros do math rock Don Caballero dende o ano 1991. O seu estilo está fortemente influenciado polo metal, o hard rock, o punk, o jazz, e a música de fusión.

Che ten un estilo de tocar a batería flotante e extravertido á vez que contundente. En Don Caballero a súa batería toma un papel máis como instrumento principal que como só para marcar o tempo. Hai moitos casos onde as guitarras actuarían como base rítmica, mentres Che tocaba en solitario libremente sobre a música.

## Biografía 
### Primeiros anos 
Che recibiu a súa primeira batería aos catorce anos. O seu pai era guitarrista de blues con algún renome a nivel local. Mentres estaba no instituto toco na banda de new wave Syndicate, e despois co-fundou o trío de synthpop Pynknoys (1985-1986), onde cantaba, tocaba a batería e programaba a caixa de ritmos. Posteriormente uniuse á banda de hardcore punk de Pittsburgh Half Life, que chegou a actuar como abreconcertos de Descendents. recolleu o seu equipo e conduciu a furgoneta da banda só ata Chicago, deixando aos outros en Athens. Che, porén, cuestiona esta versión dos eventos dicindo que a súa marcha foi acordada cos outros membros da banda. Che foi rapidamente substituído polo batería de Girls Against Boys, Alexis Fleisig, colleron prestada unha furgoneta da banda OXES e conseguiron completar a xira. Damon Che non volveu traballar con Bellini dende entón.

### Carreira en solitario 
Damon Che actuou e gravou ocasionalmente como artista en solitario. Na xira de novembro de 2000 de Don Caballero, Che actuou como abreconcertos tocando a batería e acompañado dunha guitarra en bucle, samples e voces. Che tamén realizou concertos en solitario de forma esporádica pola área de Pittsburgh en 2001 e 2002. Ningún do seu material foi editado; a única gravación oficial de Damon que viu a luz ata a data é o solo de batería "Oh Suzanna" que apareceu no recompilatorio de Monitor Records *Membranophonics* en 2001.

## Notas
Takao Doi

**Takao Doi**, nado en Tokyo (Xapón) o 18 de setembro de 1954, é un astronauta xaponés que formou parte das misións STS-123 e STS-87. Pasou un total de 31,45 días no espazo.

## Traxectoria
Doi é graduado en enxeñaría pola Universidade de Tokyo en 1978 e máster pola mesma universidade en 1980. Ten un doutoramento en enxeñería aeroespacial en 1983.

Participou nas misións STS-123 e STS-87, pasando un total de 31,45 días no espazo

## Notas 
## Véxase tamén 
### Outros artigos 
*STS-123
*STS-87
Sunwolves

Os **Sunwolves** (), actualmente coñecidos como os **HITO-Communications Sunwolves** por motivos de patrocinio, son un equipo profesional de rugby que representa ao Xapón na competición do Super Rugby da SANZAAR. O equipo ten a súa sede en Tokyo, mais tamén xoga algúns encontros en Singapur. O equipo debutou no Super Rugby na temporada 2016. En marzo de 2019 o equipo anunciou que a temporada de 2020 sería a súa última por motivos económicos.

## Notas 
## Véxase tamén 
### Ligazóns externas 
* Páxina web oficial dos Sunwolves
Festival de Eurovisión Júnior 2020

O **XVIII Festival de Eurovisión Junior** (Junior Eurovision Song Contest 2020 en inglés, francés: Concours Eurovision de la chanson junior 2019 celebrarase a finais de 2020. Cinco países confirmaron a súa participación de momento e dous países mostraron interese por ser os países de acollida: España e Polonia.

## Localización
Polonia está interesada en organizar o evento despois da súa segunda vitoria consecutiva na edición anterior de Eurovisión Júnior e España tamén quere organizar o evento por primeira vez.

## Participantes
Cinco países confirmaron a súa participación de momento.

* Italia 
* Países Baixos 
* Polonia 
* Ucraína 
* Xeorxia 

### Outros países
Para que un país poida optar a unha posible participación no Festival de Eurovisión Júnior, debe ser un membro activo de EBU. Actualmente non se sabe se a UER emitirá invitacións aos 56 membros activos como o fan para o Festival de Eurovisión.

#### Membros activos da UER
**Posibles debut**

*
*

**Posibles regresos**
*

Os seguintes países participarán no concurso de 2019, pero aínda non anunciaron se pretenden participar no concurso 2020:

* Albania
* Armenia
* Australia
* Belarús
* Kazakhstán
* España
* Francia
* Gales
* Irlanda
* Macedonia
* Malta
* Portugal
* Rusia
* Serbia

#### Países que non participarán
* 

## Notas 
## Véxase tamén 
### Outros artigos 
*Festival de Eurovisión 2020
*Festival de Eurovisión Júnior
### Ligazóns externas 
* Páxina oficial do festival
David Pérez Doval

**David Pérez Doval**, nado en Sarria o 12 de febreiro do 2002, é un futbolista galego que xoga como centrocampista, máis coñecido coma **Doval**.

## Traxectoria 
No ano 2016 ingresou na canteira do Club Deportivo Lugo e disputou a Liga Galega e a División de Honor. Na tempada 2018-19 xogou cedido no xuvenil A do Club Polideportivo Calasancio, co que disputou 22 partidos oficiais.

En xuño do 2019 rescindiu contrato co Club Deportivo Lugo e no verán do 2019 comeza a tempada co filial do Leganés B e debuta na Terceira División fronte ó Alcorcón B con 17 anos. En outubro do 2019 regresa a Lugo e ingresa nas filas do primeiro equipo da Sarriana e debuta o 1 de novembro de 2019 na liga Preferente fronte ó San Tirso. Ao finalizar a tempada 2019-20 rescinde contrato coa Sarriana e volve a ser propiedade do Leganés. Na temporada 2020-21 firma polo equipo xuvenil do Pontevedra CF. Tras completar unha temporada no Pontevedra, asinou un contrato co AD Ceuta no seu primeiro ano de sénior onde competiu na 2ª RFEF.

## Clubs 
* Club Deportivo Lugo B Cadete (2016-2017)
*Club Deportivo Lugo Cadete (2017-2018)
*Club Deportivo Lugo B Cadete (2017-2018)
* Club Polideportivo Calasancio (2018-2019) (cedido)
*Club Deportivo Leganés B (2019-2020)
* SD Sarriana (2019-2020)
* Pontevedra CF (2020-2021)

## Notas 
## Véxase tamén 
### Ligazóns externas 
*Facebook
*LaPreferente
*Unión Futbolera
Whirimako Black

**Whirimako Black**, nada en Whakatāne Black leva unha tatuaxe feminina maorí na súa cara, un *tā moko*, que é un símbolo cultural de orgullo e beleza.

## Traxectoria 
Black canta principalmente en lingua maorí,

Black fixo o seu debut como actriz no filme de 2013 *White Lies*. Pola súa interpretación, foi nomeada na categoría de mellor actriz nos Premios Asia Pacific Screen.

## Discografía 
* 2000: *Hinepukohurangi: Shrouded in the Mist*
* 2003: *Hohou Te Rongo: Cultivate Peace*
* 2004: *Tangihaku*
* 2005: *Kura Huna*
* 2006: *Soul Sessions*
* 2007: *Whirimako Black Sings*

## Notas
Juan Magdalena García

**Juan Magdalena García**, nado en Pontevedra e finado en Lérez o 10 de setembro de 1936, foi un político galego.

## Traxectoria 
Veciño de Cerponzóns, liderou o movemento agrario da parroquia e foi presidente da sociedade de agricultores. Foi contador da Federación Agraria Municipal de Pontevedra (1922) e xunto con Valentín Rey, viaxou a Madrid representando á federación agraria no concurso nacional de agricultura de 1926. Elixido presidente da Federación Agraria Comarcal de Pontevedra en 1931, actuou como vicepresidente da mesa no Congreso de Lavadores de maio de 1932 no que se aprobaron os estatutos da federación agraria provincial. Foi membro da comisión inspectora de contas da cooperativa de consumo Nueva Economía da Caixa Rural de Lérez.

Logo do golpe de Estado do 18 de xullo de 1936 ao decatarse de que era buscado polas autoridades golpistas, presentouse no cuartel da Garda Civil o 7 de agosto. Foi detido e ingresou no cárcere a disposición do xuíz instrutor. Foi paseado e apareceu morto e salvaxemente torturado no lugar da Gándara o 10 de setembro. A súa familia foi perseguida: os seus irmáns Severino e Ángel Magdalena García, a irmá Mercedes e o seu cuñado Constante Estévez cos seus fillos, exiliáronse na Arxentina; outra irmá, Josefina, taberneira, soportou o acoso e as requisas de gardas cívicos e falanxistas.
## Vida persoal 
Casou con Dolores Castro Ruibal.

## Notas 
## Véxase tamén 
### Bibliografía 
* Contra o esquecemento: Juan Magdalena García.
* A represión franquista en Lérez
Hammer of the Gods

***Hammer of the Gods*** é o primeiro álbum de estudio da banda estadounidense de indie rock Bottomless Pit, publicado no ano 2007 a través do selo Comedy Minus One Records. O disco foi gravado nos estudios Greg Studios II e Electrical Audio por Greg Norman, foi mesturado en Electrical Audio e mesturado en Abbey Road.

## Listaxe de cancións 
## Notas
Gloria Ortega

**Gloria Ortega Muñoz** é unha bióloga española especializada en entomoloxía.

## Traxectoria 
Licenciada en Ciencias Biolóxicas na especialidade de Zooloxía pola Universidade de La Laguna en 1980, obtendo o Premio Extraordinario. Doutorouse pola mesma Universidade en 1989, coa tese titulada "Los icneumónidos de las Islas Canarias (Insecta, Hymenoptera, Ichneumonidae)".

Publicou diversos traballos científicos en revistas nacionais e estranxeiras, e é coautora de varios libros, entre os que destacan:
* *Insectos de Canarias* (Cabido de Gran Canaria), 
* *Bienen, Wespen und Ameisen von den Kanarischen Inseln*. Texto completo. (Bremen: Übersee-Museum). ISBN 3-8829-9073-2. 
* *Catálogo Espeleológico de Tenerife* (Organismo Autónomo de Museos), 
* *Enciclopedia temática e ilustrada de Canarias y Canarias Isla a Isla* (Centro de la Cultura Popular Canaria), 
* *Nombres comunes de plantas y animales de Canarias* (Academia Canaria de la Lengua).

Na actualidad é conservadora da colección de Entomoloxía do Museo de Ciencias Naturales de Tenerife (Museo de la Naturaleza y el Hombre).

## Abreviatura 
A abreviatura **Ortega** emprégase para recoñecer a  como autoridade na descrición e taxonomía en zooloxía.

## Notas
Blood Year

***Blood Year*** é o sétimo álbum de estudio da banda estadounidense de rock instrumental Russian Circles, publicado o 1 de agosto de 2019 a través do selo Sargent House. O disco foi gravado e producido no GodCity Studio en Salem e no estudio de Steve Albini Electrical Audio en Chicago por Kurt Ballou.

## Listaxe de cancións 
## Notas
Jaguares

Os **Jaguares** son un equipo profesional de rugby que representa a Arxentina na competición do Super Rugby da SANZAAR. O equipo ten a súa sede en Buenos Aires e xoga os seus partidos como local no Estadio José Amalfitani, recinto con capacidade para 49.540 espectadores.  mais tamén xoga algúns encontros en Singapur. O equipo debutou no Super Rugby na temporada 2016 e conseguiu en 2019 xogar a final do campionato, onde perderon contra os Crusaders por 19-3.

## Notas 
## Véxase tamén 
### Ligazóns externas 
* Páxina web oficial dos Jaguares
Marcos Báez

**Marcos Báez Fumero** é un biólogo español especializado en entomoloxía.

## Traxectoria 
Marcos Báez doutorouse en Bioloxía en 1979 pola Universidade de La Laguna (ULL) coa tese *Estudio taxonómico, ecológico y biogeográfico de la superfamilia Muscoidea en las Islas Canarias*. Na actualidade é profesor titular da ULL na área de Zooloxía, na Unidade Oreganizativa de Bioloxía animal, Edafoloxía e Xeoloxía.

## Publicacións 
### Libros 
O doutor Báez é o autor dos seguintes libros:
* 1977 - *Los sírfidos de las islas Canarias: (Diptera, syrphidae)*. La Laguna, Santa Cruz de Tenerife: Instituto de Estudios Canarios. ISBN 84-0003-509-7.
* 1983 - *Islas de fuego y agua: Canarias, Azores, Madeira, Salvajes, Cabo Verde: Macaronesia*. (Con Lázaro Sánchez Pinto). Las Palmas de Gran Canaria: Edirca. ISBN 84-8543-835-3.
* 1983 - *Canarias: origen y poblamiento*, (Con Telesforo Bravo e Juan Francisco Navarro Mederos). Madrid: Queimada. ISBN 84-8573-522-6.
* 1998 - *Mariposas de Canarias*. Alcorcón (Madrid): Rueda. ISBN 84-7207-110-3.

### Capítulos de libros 
Marcos Báez Fumero colaborou nas obras colectivas:
* 1994 - *Post-harvest weight loss of flame seedless Clusters*. Miguel Ángel Martínez Téllez, Marcos Báez Fumero, A. Sánchez, R. Baez, J. H. Siller, G. González e A. A. Gardea. En Proceedings of the International Symposium on Table Grape Production: 28 e 29 de xuño de 1994, Anaheim, California. ISBN 0-9630-7111-4, páxs. 203-206.
* 1994 - *Managing harvest date by breaking dormancy at different bud physiological stages*. Marcos Báez Fumero, A. Sánchez, R. Baez, Carlos H. Crisosto, G. Osorio, J. H. Siller Cepeda e A. A. Gardea. En Proceedings of the International Symposium on Table Grape Production: 28 e 29 de xuño de 1994, Anaheim, California. ISBN 0-9630-7111-4, páxs. 102-108.
* 2002 - *Procesos de colonización interinsular de los carábidos (Coleoptera, Insecta) en las Islas Canarias*. José Carlos Guerrero, Juan Mario Vargas, Raimundo Real, Marcos Báez Fumero. En Temas en Biogeografía. Actas del I Congreso Español de Biogeografía, coord. por Josep Maria Panareda. ISBN 84-9209-859-7, páx. 155.
* 2005 - *La blastomicosis sudamericana en España*. José Luis Tellería Jorge (coord.) Madrid: Universidad Complutense, Editorial Complutense. ISBN 84-7491-782-4. "El impacto del hombre sobre el planeta", páxs. 32-40.

### Artigos en revistas 
O profesor Báez publicou preto de 50 artigos en revistas científicas.

## Abreviatura 
A abreviatura **Báez** emprégase para recoñecer a  como autoridade na descrición e taxonomía en zooloxía. 

## Notas
Tripper

***Tripper*** é o quinto álbum de estudio da banda estadounidense de math rock Hella, publicado o 30 de agosto de 2011 a través do selo Sargent House. Trátase do seu primeiro disco a través desta discográfica e do seu terceiro álbum instrumental. *Tripper* marca a redución da banda de volta aos seus membros principais Zach Hill e Spencer Seim, despois de ser cinco membros no seu lanzamento de 2007 ''There's No 666 in Outer Space*.

*Tripper'' é ata a data (novembro de 2019) o último álbum de Hella, e aínda que a banda non se separou oficialmente, pero ao estar Zach Hill centrado na banda de hip hop industrial Death Grips o hiato de Hella continúa ata o día de hoxe.

## Listaxe de cancións 
## Notas
Brutalism

***Brutalism*** é o primeiro álbum de estudio da banda inglesa de punk rock Idles, publicado o 10 de marzo de 2017 a través dos selos Balley Records e Partisan Records.

## Listaxe de cancións 
## Notas
Jesús Cano Pérez

**Jesús Cano Pérez** é un biólogo español especializado en xenética.
 
## Traxectoria 
### Formación 
Licenciouse en Ciencias Biolóxicas pola Universidade de Granada en 1977 e doutorouse pola Universidade de Málaga en 1981. 

A súa formación docente e científica comezou nos seus anos de doutoramento co aprendizaxe de técnicas de obtención e cuantificación de ADN celular no Centro de Bioloxía Molecular Severo Ochoa de Madrid e no Instituto de Biología Celular do CSIC. Colaborou activamente con equipos científicos e docentes doutras Universidades nacionais e estranxeiras.

### Actividade profesional 
Desde 1977 foi investigador e docente na Universidade de Málaga e, desde 1984, é Profesor titular de Xenética desta Universidade.

Da súa actividade investigadora obtivéronse resultados publicados en revistas da especialidade, dirixiu teses de Licenciatura e Doutoramento e presntou relatorios en varios Congresos nacionais e internacionais. Realizou  labores de supervisión e asesoramento no Ministerio de Medio Ambiente de España como membro asesor do Comité Científico de Parques Nacionais, durante os anos 2001-2004.

## Abreviatura 
A abreviatura **Cano** emprégase para recoñecer a  como autoridade na descrición e taxonomía en zooloxía. 

## Notas
Swansea.com Stadium

O **Swansea.com Stadium**, antes coñecido como **Liberty Stadium** (en galés: *Stadiwm Liberty*), é un estadio situado na cidade galesa de Swansea. O estadio é utilizado actualmente polos Ospreys, equipo profesional de rugby que compite no Pro14, e polo Swansea City de fútbol. Ten capacidade para 21.088 espectadores.

## Véxase tamén 
### Outros artigos 
* Ospreys
* Swansea City

### Ligazóns externas 
* Páxina web oficial
Luis Felipe López Jurado

**Luis Felipe López-Jurado**, nado en Córdoba en 1952, é un zoólogo, taxónomo, herpetólogo e profesor de Bioloxía e Zooloxía na Universidade das Palmas de Gran Canaria.

## Obra 
### Algunhas publicacións 
* "Las tortugas terrestres *Testudo graeca* y *Testudo hermanni* en España" (1979)
* "Synopsis of the Canarian herpetofauna" (1982)
* "Estudios sobre el sapo corredor (*Bufo calamita*) en el Sur de España" (1982)
* "Los reptiles fósiles de la isla de Gran Canaria (Islas Canarias)" (1985)
* "A new Canarian lizard subspecies from Hierro Island (Canarian archipelago)" (1989)
* "Origin, colonization, adaptive radiation, intrainsular evolution and species substitution precesses in the fossil and living lizards of the Canary Islands" (1995; con Mateo)
* 

## Taxons descritos 
En 1984 xunto cos tamén zoólogos españois Jesús Cano Pérez, Marcos  Báez e Gloria Ortega, describiu o taxon dos galotiinos (*Gallotiinae*), unha das dúas subfamilias en que se divide a familia dos lacértidos.

Así mesmo, foi un dos autores que describiron a especie *† Geochelone vulcanica*, unha tartaruga xigante que desapareceu das illas Canarias no plistoceno superior.

## Honores 
### Galardóns 
En 2016 recibiu o Premio Océanos da Sociedad Atlántica de Oceanógrafos.

## Abreviatura 
A abreviatura **López-Jurado** emprégase para recoñecer a  como autoridade na descrición e taxonomía en zooloxía. 
 
## Notas 
## Véxase tamén 
### Bibliografía 
* Bo Beolens, Michael Watkins & Michael Grayson (2011): Lopez-Jurado *The Eponym Dictionary of Reptiles*. Baltimore, Maryland, USA: The Johns Hopkins University Press. ISBN 978-1-4214-0135-5.

### Ligazóns externas 
* .
*
Welthauptstadt Germania

miniatura|329x329px|Maqueta da *Welthauptstadt Germania*.
***Welthauptstadt Germania*** ('Capital mundial Xermania' en alemán) foi o nome que lle deu Adolf Hitler á proxectada renovación de Berlín, parte da súa visión para o futuro de Alemaña despois da prevista vitoria na segunda guerra mundial. Albert Speer, «o primeiro arquitecto do Terceiro Reich», deseñou moitos dos plans para reconstruír a metrópole, dos cales só unha pequena parte foron realizados antes da guerra.

O nome *Welthauptstadt* ('capital mundial') foi elixido porque se considerou que a arquitectura de Berlín dese momento era demasiado provinciana e que era necesario elevar a cidade á categoría doutras capitais do mundo coma Londres, Moscova, París ou Washington.

Algúns dos proxectos, como a creación dun eixe de leste a oeste da cidade, que incluía a ampliación de *Charlottenburger Chaussee* (hoxe Straße des 17. Juni), o aeroporto de Tempelhof e a colocación da Columna da Vitoria no centro de Berlín, foron realizados. Outros, coma a construción d*o Volkshalle* ('Pavillón do pobo'), tiveron que ser cancelados polo comezo da segunda guerra mundial.

## Arquitectura proxectada 
### Avenida da Vitoria 
A capital alemá ía ser organizada ao longo dun bulevar de case cinco quilómetros de longo e 120 metros de ancho que levaría o nome de Avenida da Vitoria (*Prachtallee*).

Este novo eixo norte-sur serviría para organizar grandes desfiles, polo que durante estes actos o tráfico sería pechado e desviado a unha autoestrada subterránea que pasaría por debaixo da avenida. Algunhas seccións deste túnel foron construídas e aínda existen a día de hoxe.
miniatura|250x250px|Maqueta do *Volkshalle*.

### *Volkshalle* 
O *Volkshalle* ('pavillón do pobo') ou *Große Halle* ('gran pavillón') estaría situado no extremo norte da avenida, nun gran foro aberto coñecido como *Großer Platz*, cunha superficie de arredor de 350.000 m².

De ser construído, sería o maior espazo pechado que xamais fose construído no mundo. A cúpula chegaría aos 200 metros de altura e 250 metros de diámetro, dezaseis veces máis grande ca da basílica de San Pedro.

### Arco do Triunfo 
Cara ao extremo sur da avenida atoparíase un arco do triunfo inspirado no de París, pero moito máis grande, chegando a superar os 100 metros de altura.
Miguel Anxo Fernández

O nome **Miguel Anxo Fernández** pode referirse a:
* **Miguel Anxo Fernández Lores** (Sanxenxo 1954), médico e político galego, alcalde de Pontevedra desde 1999.
* **Miguel Anxo Fernández Fernández** (O Carballiño 1955), escritor, ensaísta e investigador cinematográfico galego. 
* **Miguel Anxo Fernández Bello**, máis coñecido como **Miguel Anxo Fernán Vello** (Cospeito 1958), escritor, editor e político galego.
The Bird Is the Most Popular Finger

"**The Bird Is the Most Popular Finger**" é o terceiro lanzamento da banda estadounidense Shellac. O título é unha parodia ao álbum *The Pigeon Is the Most Popular Bird* de Six Finger Satellite, e foi orixinalmente o título dun artigo sobre Shellac que apareceu na revista *Alternative Press* tras o lanzamento dos anteriores sinxelos do grupo. Trátase dun 7" con dúas cancións publicado o 22 de agosto de 1994 a través do selo Drag City. Foi o primeiro lanzamento de Shellac que non publicou Touch and Go Records.

A primeiro canción, "The Admiral", é unha versión instrumental dun tema que apareceu posteriormente no álbum *At Action Park*, en outubro dese mesmo ano. "XVI" é unha versión alternativa da canción "Pull the Cup", tamén en *At Action Park*. As dúas cancións foron gravadas no apartamento de Todd Trainer, tal e como se documenta cunha impresión fotográfica incluída co sinxelo. O libreto detalla cada instrumento musical e cada peza de equio de gravación usada no sinxelo.

## Listaxe de cancións 
### Cara A 
# "The Admiral" - 2:33

### Cara B 
# "XVI" - 3:42

## Notas
Hot Snakes

**Hot Snakes** foi unha banda estadounidense de post-hardcore liderada por Rick Froberg e John Reis, formada no ano 1999 en San Diego, California. Reis e Froberg actuaran anteriormente xuntos en Pitchfork e Drive Like Jehu, despois do cal Reis fundou a exitosa banda Rocket from the Crypt. Hot Snakes separouse no ano 2005 pero reuniuse en 2011.

Aínda que compartía semellanzas musicais cos previos proxectos dos seus membros, Hot Snakes tiña un son moito máis primario que o de Pitchfork, Drive Like Jehu ou incluso Rocket from the Crypt. Reis e Froberg tamén estaban fortemente influenciados por bandas como The Wipers, Suicide e Michael Yonkers Band, e esas influencias déronlle a Hot Snakes un son distintivo que foi descrito como "hardcore garage punk". As gravacións e a mercadotecnia do grupo foron realizadas seguindo a filosofía "Do it Yourself", con Froberg encargándose da parte da arte e Reis editando o material a través do seu selo, Swami Records.

Froberg morreu o 30 de xuño de 2023 aos 55 anos de idade poñendo fin a Hot Snakes.

## Discografía 
### Álbums 
### EPs 
## Notas 
## Véxase tamén 
### Ligazóns externas 
* Páxina da banda
Mr. Machinery Operator

***Mr. Machinery Operator*** é o quinto e derradeiro álbum de estudio da banda estadounidense de rock alternativo Firehose, publicado o 23 de febreiro de 1993 a través do selo Columbia Records.

## Listaxe de cancións 
## Notas
Llanelli

**Llanelli** é a cidade máis grande do condado de Carmarthenshire e do condados preservados de Dyfed en Gales, Reino Unido. Está situada no esteiro de Loughor, 16 km ao nororeste de Swansea e 19 km ao sueste da capital do condado, Carmarthen. Llanelli é famosa pola súa tradición de rugby, sendo o lar dos Scarlets do Pro14, e por ser un centro de produción de folla de flandres.

## Notas
José María Bourio Fernández

**José María Bourio Fernández**, nado en Lugo o 11 de decembro de 1907 e finado no mesmo concello o 16 de febreiro de 1986, foi un profesor e político galego.

## Traxectoria 
Funcionario da Delegación de Traballo, foi contador do Colexio Pericial Mercantil (1932). En 1936 era profesor de mercantil, caligrafía e debuxo no Instituto Feminino de Lugo. Afiliado á UGT, foi vicesecretario da Federación Provincial Trabajadores de Lugo (1932). Foi secretario das Juventudes Socialistas (1932), secretario de actas das Juventudes Socialistas Unificadas (1936) e membro da Agrupación Socialista lucense.

Logo do golpe de Estado do 18 de xullo de 1936 estivo fuxido e agochado nos montes de Barreiros ata que puido embarcar rumbo a Cuba vestido de cura con identidade falsa. Xulgado polo Tribunal de Responsabilidades Políticas, foi sancinado en ausencia. En Cuba traballou como dependente da Ferretería Celestino Joaristi y Cía. e despois como xefe de vendas da empresa norteamericana Remintong Rand. Adquiriu a nacionalidade cubana.

En 1947 regresou a Galicia con permiso de tres meses e dous anos despois con toda a familia con intención de quedar, pero tiveron que volver por problemas na renovación do permiso de estancia. En Cuba mantivo contacto co Círculo Republicano Español e a Casa de la Cultura. En 1958 regresou definitivamente a Galicia.
## Vida persoal 
* Casou con Isabel Villarino del Riego e foi pai de José e Carlos Bourio Villarino.

## Notas 
## Véxase tamén 
### Bibliografía 
* 
* Repertorio biobibliográfico do exilio galego
### Ligazóns externas 
* Ficha en Represión Franquista en Lugo